Κανονισμός (ΕΚ) αριθ. 1156/2000 της Επιτροπής

της 30ής Μαΐου 2000

για την τροποποίηση του κανονισμού (ΕΚ) αριθ. 2705/98 σχετικά με τον καθορισμό των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και την καταγραφή των τιμών ορισμένων άλλων κατηγοριών βοοειδών στην Κοινότητα

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1) και ιδίως το άρθρο 37,

Εκτιμώντας τα ακόλουθα:

(1) Ο κανονισμός (ΕΚ) αριθ. 2705/98 της Επιτροπής, της 14ης Δεκεμβρίου 1998, σχετικά με τον καθορισμό των τιμών των χονδρών βοοειδών που διαπιστώνονται στις αντιπροσωπευτικές αγορές της Κοινότητας και την καταγραφή των τιμών ορισμένων άλλων κατηγοριών βοοειδών στην Κοινότητα(2) έχει προβλέψει στο άρθρο 1 παράγραφος 3 τη δυνατότητα να αναθεωρείται ο κατάλογος των αντιπροσωπευτικών αγορών και οι συντελεστές στάθμισης σε συνάρτηση με την εξέλιξη της εμπορίας των βοοειδών σε κάθε κράτος μέλος. Πρέπει συνεπώς να ενημερωθούν τα στοιχεία αυτά.

(2) Πρέπει να προβλεφθεί η εφαρμογή των προβλεπόμενων τροποποιήσεων από την 1η Ιανουαρίου 2001, ώστε να διαφυλαχθεί η συγκρισιμότητα των τιμών που συγκεντρώνονται στις αντιπροσωπευτικές αγορές κατά τη διάρκεια του ημερολογιακού έτους και να είναι δυνατή η αλλαγή της φυσικής αντιπροσωπευτικής αγοράς στην Ισπανία από την 1η Ιουλίου 2000.

(3) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2705/98 τροποποιείται ως εξής:

1. Το παράρτημα Ι αντικαθίσταται από το παράρτημα Ι του παρόντος κανονισμού.

2. Το σημείο Δ του παραρτήματος ΙΙ, "ΕΛΛΑΔΑ", αντικαθίσταται από το παράρτημα ΙΙ του παρόντος κανονισμού.

3. Στο παράρτημα ΙΙΙ:

α) στο σημείο Α, οι "συντελεστές στάθμισης" αντικαθίστανται από του ακόλουθους:

">ΘΕΣΗ ΠΙΝΑΚΑ>"·

β) στο σημείο Γ. "Ισπανία":

η αγορά "Avilés (Asturias)" αντικαθίσταται από την αγορά "Pola de Siero (Asturias)".

4. Στο παράρτημα ΙV σημείο Α, "συντελεστές στάθμισης" αντικαθίστανται από τους ακόλουθους:

">ΘΕΣΗ ΠΙΝΑΚΑ>".

5. Στο παράρτημα V σημείο Α. "οι συντελεστές στάθμισης" αντικαθίστανται από τους ακόλουθους:

">ΘΕΣΗ ΠΙΝΑΚΑ>".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2001, με εξαίρεση το σημείο 3 στοιχείο β) του άρθρου 1 που εφαρμόζεται από την 1η Ιουλίου 2000.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Μαΐου 2000.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 21.

(2) ΕΕ L 340 της 16.12.1998, σ. 3.

ΠΑΡΑΡΤΗΜΑ

"ΠΑΡΑΡΤΗΜΑ I

Συντελεστές που χρησιμοποιούνται για τον υπολογισμό της τιμής των χονδρών βοοειδών στις αντιπροσωπευτικές αγορές της Κοινότητας

>ΘΕΣΗ ΠΙΝΑΚΑ>"

"ΠΑΡΑΡΤΗΜΑ II

Δ. ΕΛΛΑΔΑ

1. Αντιπροσωπευτική αγορά (κέντρο καταγραφής τιμών)

- Αλεξανδρούπολη (Alexandroupoli)

- Σέρρες (Serres)

- Τρίκαλα-Λάρισα (Trikala-Larisa)

- Βέροια (Veroia)

2. Κατηγορίες, ποιότητες και συντελεστές

>ΘΕΣΗ ΠΙΝΑΚΑ>"